གཅིན་པ་མངར་གྱུར་ནད་པས་ཟས་སྤྱོད་གཟབ་དགོས་པ་ནི་གནད་འགག་གལ་ཆེ་ཤོས་ཤིག་རེད།རྒྱུན་ལྡན་དུ་སྣུམ་བཅུད་ཉུང་བའི་ཟས་རིགས་སྔོ་ཚལ་དང་།ནས་དང་།བྲ་བོ།སྲན་མ་སོགས་ཀྱི་རྩམ་པ།ཤ་དཀར་པོའི་རིགས་ཏེ་དཔེར་ན།ཉ་ཤ་དང་།བྱ་ཤ་སོགས་ཉུང་ངུ་རྒྱུན་བསྟེན་བྱ།དེ་ཡང་བཟའ་ཐེངས་གཅིག་ལ་ཧ་ཅང་རྒྱག་ཆེས་པ་མ་ཡིན་རན་པ་ཟ་ཞིང་།ཉིན་རེ་བཟའ་ཐེངས་མང་ཙམ་སྟེ་གནའ་བོའི་བོད་ལུགས་ལྟར།ཉིན་རེར་ཟས་ཚོད་ཉུང་ཞིང་བཟའ་ཐེངས་ལྔ་རེ་བྱས་ན་ལེགས།སྣུམ་རིགས་དང་།མངར་ཆ།ཆང་རག་སོགས་ལ་ཤིན་ཏུ་འཛེམས་དགོས།།